ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 21. septembra 2005
								Materiál č.: 16334/2005 
								K bodu.: 10

S T A N O V I S K O 
k legislatívnemu zámeru návrhu zákona o založení akciovej spoločnosti Lesy Slovenskej republiky – nové znenie 

I

Legislatívny zámer návrhu zákona o založení akciovej spoločnosti Lesy Slovenskej republiky je vypracovaný na základe úlohy B.5 uznesenia vlády SR č. 1084 z 10. novembra 2004 k návrhu opatrení na zabezpečenie plnenia uznesenia NR SR č. 1330/2004 prijatého na 32. schôdzi Národnej rady SR, ktorá vládu SR požiadala o predloženie legislatívneho zámeru návrhu zákona a ktorý nadväzuje na projekt transformácie štátneho podniku Lesy Slovenskej republiky, schváleného vládou SR uznesením č. 1234 z 15. decembra 2004. 
Legislatívny zámer návrhu zákona na rokovanie Vlády SR predkladá minister pôdohospodárstva Slovenskej republiky Zsold Simon.

II

Cieľom legislatívneho zámeru návrhu zákona je umožnenie zmeny právnej formy štátneho podniku Lesy Slovenskej republiky na akciovú spoločnosť so 100% účasťou štátu a vytvorenie legislatívneho prostredia na realizáciu a zabezpečenie transformácie tejto organizácie.

III

Legislatívna rada vlády SR návrh legislatívneho zámeru zákona prerokovala na svojom zasadnutí dňa 6. septembra 2005 a odporučila ho dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do legislatívneho zámeru návrhu zákona zapracoval (8 pripomienok) a odporúča vláde SR tento zámer schváliť v predloženom znení.

V Bratislave 19. septembra 2005 
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy